
PATVIRTINTA
Šakių rajono savivaldybės administracijos 
direktoriaus 2025 m. kovo    d.
įsakymu Nr. AT- 

ŠAKIŲ RAJONO SAVIVALDYBĖS ADMINISTRACIJOS BENDRŲJŲ REIKALŲ SKYRIAUS SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Bendrųjų reikalų skyriaus (toliau – Skyrius) specialisto (toliau – Specialistas) pareigybė priskiriama specialistų grupei.
2. Pareigybės lygis – A2.
3. Pareigybės paskirtis – įgyvendinti Skyriaus kompetencijai priklausančias funkcijas turto valdymo, priežiūros, apskaitos, transporto kontrolės srityje.
4. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui. Specialistas yra darbuotojas, dirbantis pagal darbo sutartį. Specialistą priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
5.2. būti susipažinusiam su Lietuvos Respublikos įstatymais, Vyriausybės nutarimais, kitais teisės aktais, reglamentuojančiais vietos savivaldą, valstybės ir savivaldybių turto valdymą, naudojimą ir disponavimą juo, viešuosius pirkimus, darbų saugą ir sveikatą darbe, darbų saugą, apskaitos dokumentų rengimą ir jų apskaitą, teisės aktų rengimą, dokumentų rengimą;
5.3. mokėti kaupti, sisteminti, apibendrinti informaciją, ją analizuoti, rengti ir teikti išvadas, jas argumentuoti;
5.4. mokėti sklandžiai dėstyti mintis raštu ir žodžiu;
5.5. mokėti dirbti kompiuteriu (Microsoft Office programų paketu);
5.6. mokėti naudotis biuro technika ir ryšio priemonėmis;
[bookmark: _Hlk66436777]5.7. turėti vairuotojo pažymėjimą (B kategorija).

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. rengia Šakių rajono savivaldybės administracijos direktoriaus įsakymų projektus, kitus dokumentus skyriaus veiklos klausimais;
6.2. aprūpina Šakių rajono savivaldybės institucijų politikus, administracijos valstybės tarnautojus, darbuotojus, dirbančius pagal darbo sutartis, raštvedybai tvarkyti reikalingomis medžiagomis ir priemonėmis;
6.3. prižiūri, kad virš Šakių rajono savivaldybės pagrindinio administracinio pastato kabėtų tvarkinga valstybės vėliava, rūpinasi kitų vėliavų iškėlimu, aplinkos ir patalpų puošimu, apšvietimu įvairių renginių ir švenčių progomis;
6.4. organizuoja Šakių rajono savivaldybės administracijos pastatų, patalpų ir teritorijų apsaugą;
6.5. organizuoja administracijos antspaudų ir spaudų pagaminimą, jų apskaitą ir išdavimą bei sunaikinimą, pildo antspaudų ir spaudų registracijos žurnalą;
6.6. rūpinasi administracinio pastato iškabomis, informacinėmis rodyklėmis, stendais, durų informacinėmis lentelėmis;
6.7. organizuoja Šakių rajono savivaldybės administracijos lengvųjų tarnybinių automobilių eksploataciją ir remontą, draudimą, kontroliuoja automobilių ridą bei tarnybinio transporto naudojimą;
6.8. administruoja Šakių rajono savivaldybės administracijos tarnybinių transporto priemonių stebėjimo ir kontrolės įrangos programą, vykdo duomenų kontrolinius taisymus, generuoja automobilių kelionės lapus, eksploatacijos ataskaitas ir pateikia Apskaitos skyriui;
6.9. teikia informaciją kitoms savivaldybei priklausančioms įstaigoms apie transporto priemonių stebėjimo ir kontrolės įrangą;
6.10. organizuoja aptarnaujančio personalo darbą (skaičiuoja valomą plotą, užsako priemones, tikrina patalpų išvalymo kokybę ir kita);
6.11. organizuoja darbuotojų iškraustymą iš patalpų, atsiradus avarijų grėsmei, stichinių nelaimių ar gaisro atvejais;
6.12. rūpinasi Šakių rajono savivaldybės administracinio pastato elektros, vandentiekio, įrenginių priežiūra ir eksploatacija;
6.13. atsako už Šakių rajono savivaldybės administracinio pastato elektros ir vandens kiekio prietaisų rodmenų pateikimą;
6.14. teikia pasiūlymus Skyriaus vedėjui dėl elektros energijos, racionalaus materialinių vertybių ir energetinių resursų valdymo ir naudojimo, pastatų eksploatacijos klausimais; 
6.15. užtikrina buitinių patalpų tinkamą aprūpinimą higienos priemonėmis ir buitinių patalpų įrangos tinkamą veikimą;
6.16. organizuoja administracijos bei kitų patalpų remontą, jose esančių baldų ir kito ūkinio inventoriaus smulkius remonto darbus, kontroliuoja jų eigą;
6.17. rengia įgaliojimus dėl savivaldybės administracijos transporto priemonių įregistravimo – išregistravimo VĮ „Regitra”;
6.18. dalyvauja turto inventorizavimo komisijos veikloje, teikia informaciją dėl turto nurašymo, rengia turto perdavimo ir priėmimo aktus;
6.19. organizuoja savivaldybės administracijos teisės aktų nustatyta tvarka nurašomo turto defektinių aktų išrašymą, organizuoja turto likvidavimą, utilizavimą;
6.20. atsako už išankstinę finansų kontrolę vykdant prekių ir paslaugų pirkimus, centralizuotai vykdo pirkimus įvairioms prekėms ir paslaugoms;
6.21. teikia įvairias ataskaitas Šakių rajono savivaldybės administracijos Apskaitos skyriui, viešųjų ryšių specialistei;
6.22. sudaro pirkimų planą einamiesiems metams; 
6.23. dirba su viešųjų pirkimų programa VIPIS, informacine programa DVS, suveda visus reikiamus viešųjų pirkimų duomenis – protokolus, sutartis į šias programas;
6.24. dirba su Sąskaitų administravimo bendrąja informacine sistema SABIS, SVS, įkelia sutartis, sąskaitas, tikrina ir tvirtina, vykdo kontrolę, konsultuoja kitus savivaldybės administracijos ir seniūnijų darbuotojus;  
6.25. tvarko Skyriaus vedamus pirminius apskaitos dokumentus, reikalingus atliktoms ūkinėms-finansinėms operacijoms pateisinti, ir teikia juos skyriaus vedėjui bei Apskaitos skyriui;
6.26. atsako už vertikaliosios keliamosios platformos neįgaliųjų keltuvo eksploataciją ir priežiūrą, rūpinasi keltuvo modernizavimu;
6.27. vykdo kitus nenuolatinio pobūdžio su Skyriaus funkcijomis susijusius pavedimus tam, kad būtų pasiekti Šakių rajono savivaldybės administracijos strateginiai tikslai.

